पाएं अपने शहर की ताज़ा ख़बरें और फ्री ई-पेपरडाउनलोड करें
भवनाथपुर थाना क्षेत्र के अरसली दक्षिणी के बघमनवा टोला में एक युवक की कुएं से शनिवार को लाश बरामद की गई। युवक की दो दिनों पूर्व शादी मेदिनीनगर में शादी हुई थी और दुल्हन को घर लाने के बाद 30 अप्रैल से वो गायब था। परिजनों ने शुक्रवार को ही उसके गुम होने की जानकारी पुलिस को दी थी। यह हत्या है या आत्महत्या, पुलिस इसकी जांच कर रही है। वहीं, घटना के बाद से शादी की खुशियां मातम में बदल गई।
पुलिस ने शव को पोस्टमॉर्टम के लिए गढ़वा भिजवा दिया है। मृतक की पहचान लक्षण सिंह के पुत्र सुरेंद्र सिंह (22) के रूप में की गई। सुरेंद्र सिंह की शादी 28 अप्रैल को मेदिनीनगर के झुरू गांव में हुई थी। बारात दुल्हन को लेकर 29 अप्रैल को वापस आ गई थी। रात में खाना-पीना के बाद सभी लोग सो गए। पर सुरेंद्र घर से गायब मिला। खाफी ढूंढ़ने के बाद शनिवार को उसका शव बगल के कुएं से मिला। उससे पहले ही 30 अप्रैल को पुलिस को सुरेंद्र के गुम होने की सूचना दे दी गई थी। इधर, दुल्हन रिंकू देवी ने बताया कि वो सुरेंद्र के आने का इंतजार करती रही। पर उसकी मौत की सूचना आई।
पलामू में शादी के दूसरे दिन दूल्हे ने फांसी लगाकर की आत्महत्या
इससे पूर्व ऐसी ही घटना बुधवार (28 अप्रैल) को पलामू के सतबरवा थाना क्षेत्र में हुई थी। यहां दूल्हे ने शादी के अगले ही दिन बुधवार की रात फांसी लगाकर आत्महत्या कर ली। सतबरवा नयी मस्जिद के सामने रहने वाले सुरेश गुप्ता के पुत्र पिंटू गुप्ता (27) की शादी मंगलवार को जिले के नावाबाजार थाना क्षेत्र के लालगढ़ बिहार की रहने वाली निशा से हुई थी। बुधवार को पिंटू के घर में शादी का अंतिम कार्यक्रम चौठारी हुआ था। बुधवार की रात 10 बजे तक सब ठीक-ठाक था। इसके बाद अचानक पिंटू घर से गायब हो गया। गुरुवार की सुबह उसका शव मिला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn